AgriEco | Droogteverdraagsame mielie - ‘n hupstoot vir opkomende boere
Die eerste opkomende boere van Mooifontein, Lichtenburg Noordwes, wat die WEMA-droogteverdraagsame mielies geplant het, is van links MS Mazwi, KMC Motaung, TV Mazwi en Prince Molema saam met Dr Kingstore Mashingaidze, navorsingspanbestuurder vir plantteling en biotegnologie van die LNR Instituut vir Graangewasse, Potchefstroom wat aan die hoof staan van die WEMA-projek in Suid-Afrika. (foto: Hans Lombard). 5 onderhoud-foute wat voorbereide mense steeds maak - Solidariteit Wêreld LoopbaanSolidariteit Wêreld Loopbaan
Tuis › Artikels › 5 onderhoud-foute wat voorbereide mense steeds maak
5 onderhoud-foute wat voorbereide mense steeds maak
Woensdag, November 2nd, 2016
Nou ja, jy het die werwer se siftingsoproep geslaag en die onderhoud is gereël. Natuurlik wil jy baie goed vaar en jy gaan deur jou kontrolelys van goed wat jy moet doen om gereed te wees. Soms is dit egter net so belangrik om die goed te onthou wat jy nie moet doen nie. Selfs die slimste en belowendste kandidate trap op die groot dag by tye klei tydens hierdie sleuteldeel van die proses.
Hier onder is vyf foute wat jy waarskynlik gemaak het sonder om daarvan bewus te wees. As jy hulle vermy, sal jy waarskynlik langer ŉ aanspraakmaker wees.
Jy weet nie hoekom jy daar is nie
As jy lank gesoek het of jy smag na verandering is dit maklik om die belangrikheid van ŉ kritiese oog te vergeet. Vandag se manier om net op ŉ knoppie te klik, maak dit baie maklik om outomaties aansoek te doen. Goed, dit kan jou by die onderhoud kry maar dit sal nie vir jou die werk kry nie. Om na daardie vergadering te gaan sonder ŉ baie duidelike begrip van hoekom jy belangstel en hoekom jy die perfekte persoon vir die pos is, sal sleg eindig vir jou.
So, benewens navorsing oor die maatskappy (wat almal weet ŉ moet is), moet jy ook jouself ondersoek. Hoe pas hierdie pos by jou groter doelwitte in? Watter vaardighede sal jy by hierdie maatskappy kan ontwikkel en hoekom maak dit vir jou saak? Hoe het jou vorige poste jou vir hierdie geleentheid voorberei? Kan jy hierdie pos vereenselwig met wat vir jou belangrik is? Die antwoorde op vrae soos dié sal dit vir jou duidelik maak wat dit is waarvan jy hou aan die pos en wat jy daaruit wil haal. Kortom, dit sal jou daaraan herinner dat jy ook ŉ besluitnemer is in hierdie spel.
Jy het vergeet om jou energie saam te bring
Jy moet so uitgerus as moontlik opdaag. Ja, adrenalien kan vir ŉ ruk werk en jou gefokus en skerp hou, maar wanneer dit uitwerk, los dit jou verlep. Werkgewers stel mense aan wat selfgemotiveer en gefokus is: hulle wil weet dat jy energie en dryfkrag aan die span sal oordra. Om die waarheid te sê, baie maatskappye sal wil weet dat jy hard kan werk en hard kan speel.
Nie alleen moet jy wakker wees tydens die gesprek nie, maar jy moet ook voluit deelneem as die maatskappy se missie bespreek word. As jy nie geesdriftig voel by die onderhoud nie, is dit moeilik om mens voor te stel dat jy op enige gegewe dag geesdriftig oor jou werk sal voel. Daar is baie maniere om ŉ bietjie woema by die onderhoud te voeg, soos om op te staan (as dit ŉ telefoniese onderhoud is) en te glimlag (as dit persoonlik is). Wees ook gereed om ŉ gepaste storie te vertel wat jou goed laat lyk. Selfs al het jy die storie al 1 000 keer vertel ─ maak seker dat dit jou met trots, geluk of ŉ gevoel van sukses vul. Entoesiasme is aansteeklik en die onderhoudvoerder sal jou dryfkrag en vasbeslotenheid aanvoel.
3. Jy laat jouself in ŉ wip vang
Dit maak nie saak hoeveel negatiewe gedagtes jy oor jou huidige of vorige werkgewer koester nie, hou dit vir jouself. Om jou uit te laat daaroor stel nie net vir jou in ŉ slegte lig nie maar sal ook die onderhoudvoerder laat wonder wat jy oor hom of haar gaan sê as dinge nie goed gaan nie. Maar soms, selfs met die beste voornemens, word mens gekonfronteer met ŉ vraag oor dít waarvan jy in jou huidige pos of maatskappy nie hou nie.
As jy in ŉ hoek gedryf word, wees eerlik maar ook strategies. As jy nuwe werk soek omdat jy moeg is van die kantoorkultuur, identifiseer ŉ konkrete rede waarom jy ŉ skuif wil maak. Jy wil byvoorbeeld in ŉ ander rigting spesialiseer, of jy wil ŉ nuwe tipe verantwoordelikheid hê, of jy is gereed vir die uitdaging om ŉ nuwe aspek van die besigheid te leer. Dit sal die vraag effektief beantwoord sonder om jou karakter in gedrang te bring.
4. Jy staar na die muur
Hierdie een lyk ooglopend, maar is tog vir baie kandidate ŉ probleem. Jy moet kontak maak om die werk te kry. Die maklikste manier om dit te doen, is om oogkontak te maak. (Nog ŉ rede om hieraan te werk: ŉ gebrek aan oogkontak kan ŉ aanduiding wees dat jy ongemaklik en onseker is, of selfs dat jy jok.)
Hierdie eenvoudige gebaar sê “Ek luister na wat jy sê”. As dit vir jou ŉ uitdaging is, oefen met vriende. Per slot van sake, jy moet op die persoon gefokus bly die heel tyd dat hy of sy praat, selfs al kry die onderhoudvoerder dit nie so goed reg om jou in die oë te kyk nie. Dis altyd lekker as daar aan albei kante goeie onderhoudvaardighede is, maar jy kan net jou eie kant beheer. Behalwe om dit duidelik te stel dat jy die beste persoon vir die werk is, moet jy ook let op wat jou lyftaal sê of nie sê nie. Professionele wenk: doen wat die indiensnemingsbestuurder doen — dit verrig wondere.
5. Jy kan nie ophou borrel oor hoe baie jy van die maatskappy hou nie
Dit is ongetwyfel belangrik om entoesiasties te wees, maar ek sou eerder iemand wou hê wat ŉ bietjie blasé is as iemand wat die heel tyd opgemaakte stories wil vertel. Weet wat aangaan, weet waaroor die maatskappy gaan, maar moet dit nie oordoen nie. Bly binne perke met ŉ paar opmerkings oor die aspekte van die maatskappy waarvan jy werklik hou. Jy kan ŉ artikel of twee of ŉ mediaberig noem wat jy raakgeloop het, maar moenie elke geringste stukkie of berig noem met die hoop dat dit jou die werk sal laat kry nie.
Hoewel dit waar is dat baie organisasies wil sien dat die kandidaat werklik daarin belangstel om daar te werk, soek die meeste nie na ŉ obsessiewe uitstorting van liefde en bewondering nie. Bly binne perke en wees oordeelkundig met die lofprysing.
As jy hierdie foute kan vermy, sal jy slaag by die onderhoud en weggaan met die wete dat jy alles moontlik gedoen het ─ en niks wat jy nie veronderstel was om nie te doen nie. Selfs al besluit jy die betrekking is nie reg vir jou nie sal jy beter daaraan toe wees want jy het hierdie netelige deel van die proses oorwin en sal selfs meer voorbereid wees vir die volgende een. Kort voor lank sal jy wel uitkom by ŉ maatskappy wat reg is vir jou.